CELEX: 32007D0862
Language: el
Date: 2007-12-13 00:00:00
Title: 2007/862/ΕΚ: Απόφαση της Επιτροπής, της 13ης Δεκεμβρίου 2007 , για τροποποίηση της απόφασης 2006/805/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία και τη Σλοβακία [κοινοποιηθείσα υπό τον αριθμό Ε(2007) 6158] (Κείμενο που παρουσιάζει ενδιαφέρον για τον ΕΟΧ )

21.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 337/119
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Δεκεμβρίου 2007
   για τροποποίηση της απόφασης 2006/805/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία και τη Σλοβακία
   [κοινοποιηθείσα υπό τον αριθμό Ε(2007) 6158]
   (Κείμενο που παρουσιάζει ενδιαφέρον για τον ΕΟΧ)
   (2007/862/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (2), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Η απόφαση 2006/805/ΕΚ της Επιτροπής, της 24ης Νοεμβρίου 2006, σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων σε ορισμένα κράτη μέλη (3) εκδόθηκε λόγω της εμφάνισης εστιών κλασικής πανώλους των χοίρων σε ορισμένα κράτη μέλη. Στην εν λόγω απόφαση θεσπίζονται ορισμένα μέτρα καταπολέμησης της κλασικής πανώλους των χοίρων σε αυτά τα κράτη μέλη.
            
         
               (2)
            
            
               Η Σλοβακία ενημέρωσε την Επιτροπή για την πρόσφατη εξέλιξη της νόσου στους αγριόχοιρους και την εμφάνιση της νόσου στην περιοχή Nové Zámky, που συνορεύει με τις περιοχές Komárno και Levice στη Σλοβακία και την περιφέρεια Pest στην Ουγγαρία. Με βάση τα διαθέσιμα επιδημιολογικά στοιχεία, οι περιοχές της Σλοβακίας και της Ουγγαρίας στις οποίες εφαρμόζονται μέτρα ελέγχου της υγείας των ζώων για την καταπολέμηση της κλασικής πανώλους των χοίρων πρέπει να τροποποιηθούν ώστε να περιλάβουν τμήματα αυτών των περιοχών.
            
         
               (3)
            
            
               Η κατάσταση όσον αφορά τη νόσο στη Σλοβακία έχει βελτιωθεί σημαντικά στις περιοχές που υπάγονται στις περιφερειακές υπηρεσίες κτηνιατρικών θεμάτων και τροφίμων της Trenčín (περιφέρειες Trenčín και Bánovce nad Bebravou), της Prievidza (περιφέρειες Prievidza και Partizánske) και Púchov (μόνο η περιφέρεια Ilava). Συνεπώς, τα μέτρα που προβλέπονται στην απόφαση 2006/805/ΕΚ σχετικά με τις εν λόγω περιοχές δεν πρέπει να ισχύουν πλέον.
            
         
               (4)
            
            
               Για λόγους διαφάνειας της κοινοτικής νομοθεσίας, ο κατάλογος των οικείων κρατών μελών ή των περιφερειών τους, όπως ορίζεται στο παράρτημα της απόφασης 2006/805/ΕΚ, πρέπει να αντικατασταθεί από το κείμενο του παραρτήματος της παρούσας απόφασης.
            
         
               (5)
            
            
               Συνεπώς, η απόφαση 2006/805/ΕΚ πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2006/805/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Δεκεμβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 395 της 30.12.1989, σ. 13. Οδηγία όπως τροποποιήθηκε τελευταία με την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33)· διορθωτικό στην ΕΕ L 195 της 2.6.2004, σ. 12.
   
      (3)  ΕΕ L 329 της 25.11.2006, σ. 67. Απόφαση όπως τροποποιήθηκε τελευταία με την απόφαση 2007/631/ΕΚ (ΕΕ L 255 της 29.9.2007, σ. 45).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΜΕΡΟΣ Ι
            1.   Γερμανία
            Α.   Ρηνανία-Παλατινάτο:
            
                        α)
                     
                     
                        στην περιφέρεια Ahrweiler: οι δήμοι Adenau και Altenahr·
                     
                  
                        β)
                     
                     
                        στην περιφέρεια Daun: οι δήμοι Obere Kyll και Hillesheim, στο δήμο Daun οι κοινότητες Betteldorf, Dockweiler, Dreis-Brück, Hinterweiler και Kirchweiler, στο δήμο Kelberg οι κοινότητες Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath και Welcherath, στο δήμο Gerolstein οι κοινότητες Berlingen, Duppach, Hohenfels-Essingen, Kalenborn-Scheuern, Neroth, Pelm και Rockeskyll και η πόλη Gerolstein·
                     
                  
                        γ)
                     
                     
                        στην περιφέρεια Bitburg-Prüm: στο δήμο Prüm οι κοινότητες Büdesheim, Kleinlangenfeld, Neuendorf, Olzheim, Roth bei Prüm, Schwirzheim και Weinsheim.
                     
                  B.   Βόρεια Ρηνανία-Βεστφαλία
            
                        α)
                     
                     
                        στην περιφέρεια Euskirchen: οι πόλεις Bad Münstereifel, Mechernich, Schleiden και οι κοινότητες Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (στην πόλη Euskirchen), και οι δήμοι Blankenheim, Dahlem, Hellenthal, Kall και Nettersheim·
                     
                  
                        β)
                     
                     
                        στην περιφέρεια Rhein-Sieg: οι πόλεις Meckenheim και Rheinbach, ο δήμος Wachtberg, οι κοινότητες Witterschlick, Volmershofen, Heidgen (στο δήμο Alfter) και οι κοινότητες Buschhoven, Morenhoven, Miel και Odendorf (στο δήμο Swisttal)·
                     
                  
                        γ)
                     
                     
                        η πόλη Aachen: νοτίως των αυτοκινητοδρόμων A4, A544 και της Bundesstrasse B1·
                     
                  
                        δ)
                     
                     
                        η πόλη Βόνη: νοτίως της Bundesstrasse 56 και του αυτοκινητοδρόμου A 565 (Bonn-Endenich προς Bonn-Poppelsdorf) και νοτιοδυτικώς της Bundesstrasse 9·
                     
                  
                        ε)
                     
                     
                        στην περιφέρεια Aachen: οι πόλεις Monschau και Stolberg, και οι δήμοι Simmerath και Roetgen·
                     
                  
                        στ)
                     
                     
                        στην περιφέρεια Düren: οι πόλεις Heimbach και Nideggen, και οι δήμοι Hürtgenwald και Langerwehe.
                     
                  2.   Γαλλία
            Το έδαφος των νομών Bas-Rhin και Moselle στην περιοχή δυτικώς του ποταμού Ρήνου και της διώρυγας Ρήνου-Μάρνη, βορείως του αυτοκινητόδρομου A 4, ανατολικώς του ποταμού Σάαρ και νοτίως των συνόρων με τη Γερμανία, και τους δήμους Holtzheim, Lingolsheim και Eckbolsheim.
            ΜΕΡΟΣ II
            1.   Ουγγαρία
            Το έδαφος της περιφέρειας Nógrád και το έδαφος της περιφέρειας Pest βορείως και ανατολικώς του Δούναβη, νοτίως των συνόρων με τη Σλοβακία, δυτικώς των συνόρων με την περιφέρεια Nógrád και βορείως του αυτοκινητόδρομου E 71.
            2.   Σλοβακία
            Το έδαφος των περιφερειακών υπηρεσιών κτηνιατρικών θεμάτων και τροφίμων (DVFA) της Žiar nad Hronom (περιφέρειες Žiar nad Hronom, Žarnovica και Banská Štiavnica), της Zvolen (περιφέρειες Zvolen, Krupina και Detva), της Lučenec (περιφέρειες Lučenec και Poltár), της Veľký Krtíš (περιφέρεια Veľký Krtíš), της Komárno (το έδαφος της περιοχής ανατολικώς του αυτοκινητοδρόμου 64, βορείως των συνόρων με την Ουγγαρία και δυτικώς της περιφέρειας Nové Zámky), της Nové Zámky (το έδαφος της περιοχής ανατολικώς της περιφέρειας Komárno και ανατολικώς του αυτοκινητοδρόμου 64, νοτίως του αυτοκινητοδρόμου 75 και βορείως των συνόρων με την Ουγγαρία) και της Levice (έδαφος της περιοχής ανατολικώς της περιφέρειας Nové Zámky και ανατολικώς του αυτοκινητοδρόμου 66 (E77), νοτίως του αυτοκινητοδρόμου 75, βορείως των συνόρων με την Ουγγαρία και δυτικώς της περιφέρειας Veľký Krtíš).
            ΜΕΡΟΣ III
            1.   Βουλγαρία:
            Η συνολική επικράτεια της Βουλγαρίας.»